Paterna inicia una campanya de neteja exhaustiva de tots els contenidors
26/10/2015

# Paterna inicia una campanya de neteja exhaustiva de tots els contenidors

[![Paterna inicia una campanya de neteja exhaustiva de tots els contenidors](/images/noticias/2015/10/basura.jpg)](/images/noticias/2015/10/basura.jpg)

26.10.2015

El consistori paterner pretén millorar la higiene, la salubritat i la imatge dels espais públics del poble

L’Ajuntament de Paterna posarà en marxa la setmana que ve una campanya de neteja exhaustiva de tots els contenidors del municipi i de les zones on es troben per a millorar tant els nivells de salubritat dels punts de depòsit de residus com la higiene i la imatge del poble.

Amb eixe propòsit, el consistori, a través de l’empresa adjudicatària del servici de neteja, actuarà sobre estos elements amb aigua a pressió i realitzarà banys bactericides, desinfectants i desengreixants a fi d’eliminar les restes de fem en profunditat per a, en últim lloc, procedir a perfumar els contenidors. Per a això, es destinarà un camió llavacontenidors i maquinària d’alta pressió hidràulica que netegen per incrustació.

La regidora d’Infraestructures, Núria Campos, ha explicat que “esta neteja en profunditat es va a portar a cap en tot tipus de contenidors d’arreplega selectiva de residus, des dels de vidre i envasos lleugers fins als de paper i cartó, amb especial insistència en els de residus sòlids urbans per a eliminar el lixiviat que solen acumular”.

Així mateix, la regidora indicat que “esta mesura tardarà sobre 20 dies a ser aplicada als prop de 1.300 contenidors que hi ha en el terme municipal Paterna” i, respecte d’això, ha puntualitzat que “una vegada realitzats estos treballs exhaustius, es duran a terme labors de manteniment, amb especial incidència en els llocs que més s’embruten”.

Núria Campos ha destacat que “esta campanya s’emmarca en l’objectiu de l’Equip de Govern de millorar la higiene i neteja del municipi i complementa els treballs de neteja que el nou Executiu va introduir en les labors de neteja poc després d’accedir a l’Alcaldia”

Perquè esta campanya siga el més efectiva possible i es mantinga un municipi net i saludable, Núria Campos també ha fet una crida a la població perquè tire el fem en bosses als contenidors, no aboque residus líquids i respecte els horaris de depòsit de residus, de cara a evitar males olors i acumulació innecessària de brutícia, tal com estableix l’Ordenança Municipal sobre Protecció de la Convivència Ciutadana.